
REFERAT DE APROBARE  A PROIECTULUI DE HOTĂRÂRE
privind constituirea dreptului de superficie cu titlu oneros asupra terenului situat în bv. L.Rebreanu aferent stației de distribuție carburanți în favoarea S.C. MOL ROMÂNIA PETROLEUM PRODUCTS S.R.L.

	Prin adresa nr.SC2019-31876/09.12.2019 S.C. MOL ROMÂNIA PETROLEUM PRODUCTS S.R.L a completat documentația pentru constituirea dreptului de superficie cu titlu oneros asupra terenului situat în bv. L. Rebreanu , înscris în CF 415327 Timișoara , CF vechi 89987, cu nr. top. 415327 (top. vechi 13558/2) și suprafața de 1272 mp.
	Conform Procesului verbal nr. 2/19.12.2019 al ședinței Comisiei pentru stabilirea suprafeței de teren pe care se va constitui dreptul de superficie cu titlu oneros, constituită prin Dispoziția Primarului nr. 909/01.08.2019, toți membri comisiei au fost de acord cu constituirea dreptului de superficie cu titlu oneros pe toată suprafața înscrisă în cartea funciară, 1272 mp, fiind necesară bunei funcționări a benzinăriei, pe o perioadă de 25 de ani și întocmirea proiectului de hotărâre pentru trecerea terenului respectiv din domeniul public în domeniul privat al Municipiului Timișoara, terenul nefiind de natura domeniului public,  și constituirea superficiei cu titlu oneros, după actualizarea raportului de evaluare. Raportul de evaluare a fost actualizat de SC FIDOX SRL Brașov.
	Reglementarea situației juridice a terenului menționat mai sus este necesară în vederea încheierii unui contract de constituire a dreptului de superficie în favoarea proprietarului stației distribuție carburanți situată pe terenul respectiv, S.C. MOL ROMÂNIA PETROLEUM PRODUCTS S.R.L., precum și înscrierea dreptului de superficie cu titlu oneros în cartea funciară.
	Prin HCLMT nr.302/14.06.2019 s-a aprobat constituirea dreptului de superficie cu titlu oneros asupra terenurilor aflate în domeniul privat al Municipiului Timișoara în favoarea proprietarilor de construcții amplasate pe aceste terenuri, regulamentul de constituire și modelul de contract.
	Având în vedere cele menţionate mai sus, considerăm necesară și oportună trecerea din domeniul public în domeniul privat al Municipiului Timișoara a terenului situat în bv.Liviu Rebreanu, înscris în CF 415327 Timișoara, CF vechi 89987, cu nr. top. 415327 (top. vechi 13558/2) și suprafața de 1272 mp, constituirea dreptului de superficie cu titlu oneros asupra terenului respectiv în favoarea S.C. MOL ROMÂNIA PETROLEUM PRODUCTS S.R.L. proprietar al stației distribuție carburanți situată pe acest  teren, însușirea Raportului de evaluare nr.3921/2019, întocmit de SC FIDOX SRL Brașov, cu redevența de 9158 euro/an fără TVA.

RAPORT DE SPECIALITATE
privind constituirea dreptului de superficie cu titlu oneros asupra terenului situat în bv. L.Rebreanu aferent stației de distribuție carburanți în favoarea S.C. MOL ROMÂNIA PETROLEUM PRODUCTS S.R.L.

              Având în vedere Referatul de aprobare a proiectului de hotărâre nr.SC2020- 6651 /13.03.2020 al Primarului Municipiului Timișoara și Proiectul de hotărâre privind constituirea dreptului de superficie cu titlu oneros asupra terenului situat în bv. L.Rebreanu aferent stației de distribuție carburanți în favoarea S.C. MOL ROMÂNIA PETROLEUM PRODUCTS S.R.L., facem următoarele precizări:
	Prin adresa nr.SC2019-31876/09.12.2019 S.C. MOL ROMÂNIA PETROLEUM PRODUCTS S.R.L a completat documentația pentru constituirea dreptului de superficie cu titlu oneros asupra terenului situat în bv. L. Rebreanu, înscris în CF 415327 Timișoara , CF vechi 89987, cu nr. top. 415327 (top. vechi 13558/2) și suprafața de 1272 mp, în urma solicitării Comisiei pentru stabilirea suprafeței de teren pe care se va constitui dreptul de superficie cu titlu oneros, constituită prin Dispoziția Primarului nr. 909/01.08.2019, Proces verbal nr. 1/04.10.2019.
	Conform Procesului verbal nr. 2/19.12.2019 al ședinței Comisiei pentru stabilirea suprafeței de teren pe care se va constitui dreptul de superficie cu titlu oneros, constituită prin Dispoziția Primarului nr. 909/01.08.2019, toți membri comisiei au fost de acord cu constituirea dreptului de superficie cu titlu oneros pe toată suprafața înscrisă în cartea funciară, 1272 mp, fiind necesară bunei funcționări a benzinăriei, pe o perioadă de 25 de ani și întocmirea proiectului de hotărâre pentru trecerea terenului respectiv din domeniul public în domeniul privat al Municipiului Timișoara și constituirea superficiei cu titlu oneros, după actualizarea raportului de evaluare. Raportul de evaluare a fost actualizat de SC FIDOX SRL Brașov, rezultând o valoare a redevenței de 9158 euro/an, fără TVA.
 	Menționăm că terenul respectiv nu este de natura domeniului public și nu se încadrează în lista cu bunurile care aparțin domeniului public al municipiului cuprinsă în Anexa 4 la O.U.G.57/2019 privind Codul administrativ.
	Reglementarea situației juridice a terenului menționat mai sus este necesară în vederea încheierii unui contract de constituire a dreptului de superficie în favoarea proprietarului stației distribuție carburanți situată pe terenul respectiv, S.C. MOL ROMÂNIA PETROLEUM PRODUCTS S.R.L., precum și înscrierea dreptului de superficie cu titlu oneros în cartea funciară.
	Prin HCLMT nr.302/14.06.2019 s-a aprobat constituirea dreptului de superficie cu titlu oneros asupra terenurilor aflate în domeniul privat al Municipiului Timișoara în favoarea proprietarilor de construcții amplasate pe aceste terenuri, regulamentul de constituire și modelul de contract.
	Conform prevederilor Codului Administrativ, art. 361, alin.(2)” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
	Conform prevederilor Codului Civil, art.697, alin.(1)” În cazul în care superficia s-a constituit cu titlu oneros, dacă părţile nu au prevăzut alte modalităţi de plată a prestaţiei de către superficiar, titularul dreptului de superficie datorează, sub formă de rate lunare, o sumă egală cu chiria stabilită pe piaţa liberă, ţinând seama de natura terenului, de destinaţia construcţiei în cazul în care aceasta există, de zona în care se află terenul, precum şi de orice alte criterii de determinare a contravalorii folosinţei. ”
	


	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind constituirea dreptului de superficie cu titlu oneros asupra terenului situat în bv. L.Rebreanu, înscris în CF 415327 Timișoara , CF vechi 89987, cu nr. top. 415327 (top. vechi 13558/2) și suprafața de 1272 mp, aferent stației de distribuție carburanți, în favoarea S.C. MOL ROMÂNIA PETROLEUM PRODUCTS S.R.L., trecerea din domeniul public în domeniul privat al Municipiului Timișoara a terenului respectiv, însușirea Raportului de evaluare nr.3921/2019 cu redevența de 9158 euro/an  fără TVA, contractul de constituire a dreptului de superficie va fi încheiat pe o perioadă de 25 ani.

	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

